**2016 წლის 5 მაისი**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ოფისში (თბილისი, ძმ. ზუბალაშვილების ქ.36). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**ელგუჯა ჩხაიძე- წევრი, სხდომის მდივანი**

**ვლადიმერ კიკნაძე- წევრი**

**ქეთევან ჯაფარიძე- სარევიზიო კომისიის კოორდინატორი**

**სხდომის დაწყების დრო- 16:00 საათი**

**დღის წესრიგი:**

1. საქართველოს კანონის „ადვოკატთა შესახებ“ 29 -ე მუხლის, მე-5 პუნქტის თანახმად, ასოციაციის საფინანსო საქმიანობის შემოწმების, ასევე, ამავე მუხლის პირველი პუნქტის თანახმად, კანონის და წესდების შესრულებისა და ფინანსური სახსრების თუ სხვა ქონების საწესდებო მიზნების შესაბამისად გამოყენებაზე კონტროლის განხორციელების მიზნით, ასოციაციის 2015 წლის საანგარიშგებო პერიოდის ფინანსური აუდიტის ჩატარებისთვის გამოცხადებული კონკურსის პერიოდში (მ/წ 1 აპრილი 30 აპრილის ჩათვლით) შემოსული აუდიტორული ფირმების განაცხადებების განხილვა.

თავმჯდომარემ განაცხადა, რომ ზ/აღნიშნული პერიოდის განმავლობაში, ასოციაციაში შემოვიდა 5 აუდიტორული ფირმის განცხადება. წევრებმა განიხილეს ყველა წარმოდგენილი კომპანიის შემოთავაზება: 1.აუდიტორული ფირმა „ვიპაუდიტი“, მომსახურების ღირებულება - 3200 ლარი, ვადა -25 დღე. 2.შპს „L აუდიტი“- მომსახურების ღირებულება 24000 ლარი დღგ-ს ჩათვლით, ვადა - 2 თვე. 3. შპს „გრანდ თორნთონ ახვლედიანი“, მომსახურების თანხა 7,900 აშშ დოლარი დღგ-ს გარეშე, ვადა -1 თვე. 4. შპს აუდიტორული კონცერნი „ცოდნისა“, მომსახურების ღირებულება 4700 ლარი დღგ-ს ჩათვლით. 5. შპს „ფინანსური მართვის ჯგუფი“, მომსახურების ღირებულება 2950 ლარი დღგ-ს ჩათვლით, ვადა 1 თვე.

საკონკურსო განაცხადების განხილვის პროცესში, წევრების მიერ ყურადღება გამახვილდა კომპანიის კვალიფიკაციაზე და შეღავათიანი მომსახურების ფასზე. ორივე კრიტერიუმის გათვალისწინებით, უპირატესობა მიენიჭა შპს „ფინანსური მართვის ჯგუფის“ მიერ წარმოდგენილ განაცხადს და ერთხმად იქნა მიღებული გადაწყვეტილება, რომ ასოციაციის 2015 წლის საანგარიშგებო პერიოდის ფინანსური აუდიტი ჩატარებულ იქნას შპს „ფინანსური მართვის ჯგუფის“ მიერ. აღნიშნული კომპანიის წარმომადგენელთან შესაბამისი ხელშეკრულების გაფორმების ორგანიზება უზრუნველყოს ასოციაციის აპარატმა მ/წ 20 მაისამდე და ჩასატარებელი სამუშაოს ვადად განისაზღვროს 1 თვე (30 კალენდარული დღე, დაწყების თარიღი: მ/წ 21 მაისი, ხოლო დასრულების თარიღად - მ/წ 20 ივნისი).

**აღნიშნულ საკითხზე ღია კენჭისყრის შედეგად, წევრებმა ერთხმად მიიღეს**

**დადგენილება:**

**შერჩეულ იქნას აუდიტორული ფირმა შპს „ფინანსური მართვის ჯგუფი“, რომელიც განახორციელებს ს.ს.ი.პ “საქართველოს ადვოკატთა ასოციაციის” 2015 წლის საანგარიშო პერიოდის აუდიტორულ შემოწმებას. აღნიშნული მომსახურების გაწევის საფასურად განსაზღვრულია 2950 ლარი (დღგ 18%-ის ჩათვლით).**

**შპს „ფინანსური მართვის ჯგუფის“ მიერ “საქართველოს ადვოკატთა ასოციაციის” 2015 წლის საანგარიშო პერიოდის აუდიტორული შემოწმების ჩასატარებლად, მ/წ 20 მაისამდე ასოციაციის აპარატმა უზრუნველყოს შპს „ფინანსური მართვის ჯგუფის“ წარმომადგენელთან შესაბამისი ხელშეკრულების გაფორმების ორგანიზება. ჩასატარებელი სამუშაოს ვადად განისაზღვროს** **ხელშეკრულების გაფორმებიდან**  **30 კალენდარული დღე (დაწყების თარიღი: მ/წ 21 მაისი, ხოლო დასრულების თარიღი - მ/წ 20 ივნისი).**

**სარევიზიო კომისიის თავმჯდომარე- ლიანა მასიკაშვილი**

**წევრი- ელგუჯა ჩხაიძე**

**წევრი- ვლადიმერ კიკნაძე**

**წევრი -თემურ სიმონიშვილი**